
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. № ……………………………….
ДО
ОБЩИНСКИ СЪВЕТ ЗЛАТОГРАД

ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Приемане на Дългосрочна програма за насърчаване използването на енергия от възобновяеми източници и биогорива на Община Златоград 2021 – 2030 г. и Краткосрочна програма за насърчаване използването на възобновяеми енергийни източници на Община Златоград 2021 – 2023 г.
УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В изпълнение на чл. 10, ал. 1 и ал. 2 от Закона за енергията от възобновяеми източници (ЗЕВИ) в съответствие с Националния план за действие за енергията от възобновяеми източници (НПДЕВИ).  Община Златоград изготви Дългосрочна програма за насърчаване използването на енергия от възобновяеми източници и биогорива на Община Златоград 2021 – 2030 г. и Краткосрочна програма за насърчаване използването на възобновяеми енергийни източници на Община Златоград 2021 – 2023 г..
На основание чл. 26, ал.2, ал.3 и ал.4 от Закона за нормативните актове и чл.77 от Административно процесуалния кодекс и във връзка с чл.10, ал.3 от ЗЕВИ,  проектите на на Програмите, ведно с мотивите, са публикувани на интернет страницата на Община Златоград, панел „Обществени обсъждания“ (https://zlatograd.bg/aktualno/obiavi/proekt-na-kratkosrochna-programa-za-nasarchavane-izpolzvaneto-na-energiya-ot-vazobnovyaemi-iztochnitsi-i-biogoriva-na-obshtina-zlatograd-2021--2023-g) и (https://zlatograd.bg/aktualno/obiavi/proekt-na-dalgosrochna-programa-za-nasarchavane-izpolzvaneto-na-energiya-ot-vazobnovyaemi-iztochnitsi-i-biogoriva-na-obshtina-zlatograd-2021--2030-g), на 30.11.2021 г. В едномесечен срок от публикуването на проектите бе предоставена възможност на всички заинтересовани лица да депозират писмени предложения, мнения и препоръки по тях, на e-mail: ObA-zlatograd@zlatograd.bg или на адрес: гр. Златоград, ул. „Стефан Стамболов” № 1, както и лично да ги внесат в Центъра за информационно и административно обслужване на Община Златоград, в рамките на работното време от 8.30 до 17.30 часа.

На 12.01.2022г., в заседателната зала на Община Златоград, се проведе общественото обсъждане на проектите на нормативните актове. 
В законоустановения нормативен срок постъпи следното предложение: „Геотермалната енергия може да се използва не само за отопление на сгради, но и за производство на електрическа енергия, като след обследване от специалисти може да се предоставят и допълнителни технически параметри.“. Други предложения, мнения и препоръки по проекта на двете програми не са постъпили.

Програмите са разработени при отчитане на стратегическите цели и приоритети на Интегрираната териториална стратегия за развитие на Южен централен регион от ниво 2 за периода 2021–2027 г. и перспективите му за устойчиво икономическо развитие.

Изготвянето на общински програми и изпълнение на проекти за повишаване на енергийната ефективност и за използване на възобновяеми енергийни източници (ВЕИ) и биогорива е един от приоритетите на кохезионната политика на Европейския съюз. Чрез устойчиви енергийни проекти и стратегии за тяхното изпълнение, кохезионната политика превръща екологичните предизвикателства като качеството на въздуха, изменението на климата и управлението на ресурсите, във възможности за развитие на региона в по-атрактивно място за инвестиране и работа, повишаването на конкурентните регионални преимущества и износа на регионални иновации в областта на околната среда. 
Използването на възобновяеми енергийни източници води до:   

-
намаляване на зависимостта на общините от доставка на енергия и енергоносители;   

-
намаляване разходите за енергия и съответно повишаване на жизнения стандарт и качеството на живот;   

-
повишаване конкурентоспособността на местната икономика;  

-
откриване на иновативни производства и нови работни места;   

-
ограничаване на негативното въздействие върху околната среда и климата.

Настоящите програми са структурирани съгласно Указанията на Агенция за устойчиво енергийно развитие (АУЕР).

Програмата разглежда в детайли както всички възможности за използването на ВЕИ на територията на общината, така и потенциалните ползи от тези ресурси. Общинската програма също така включва мерки и проекти за развитие на общината в посока по-висока енергийна ефективност. 
Изготвянето и изпълнението на дългосрочната и краткосрочната програма за насърчаване  използването на енергия от ВЕИ и биогорива на Община Златоград  за периода е важен инструмент за прилагане на местно ниво на държавната енергийна и екологична политика.

Като стратегически документи, те трябва да са в пряка връзка с Програмата за енергийна ефективност на Община Златоград и Плана за интегрирано развитие на Община Златоград 2021 – 2027 г.

Програмата има отворен характер и в целия си срок на действие ще се усъвършенства/допълва/променя в зависимост от новопостъпилите данни, обстоятелства, инвестиционни намерения и финансови възможности. 

Във връзка с гореизложеното, предлагам следния проект за
Р Е Ш Е Н И Е:
Във връзка с постъпило предложение на Кмета на Община Златоград и на основание чл. 21, ал. 1, т. 12 от Закона за местното самоуправление и местната администрация и чл. 10, ал. 1 и ал. 2 от Закона за енергията от възобновяеми източници, Общински съвет Златоград 
Р Е Ш И:
1. Приема Дългосрочна програма за насърчаване използването на енергия от възобновяеми източници и биогорива на Община Златоград 2021 – 2030 г.
2. Приема Краткосрочна програма за насърчаване използването на възобновяеми енергийни източници на Община Златоград 2021 – 2023 г.
3. Възлага на Кмета на Община Златоград осъществяване на всички дейности, необходими за правилното и законосъобразно изпълнение на решението.
Приложения: 
1. Дългосрочна програма за насърчаване използването на енергия от възобновяеми източници и биогорива на Община Златоград 2021 – 2030 г.;
2. Краткосрочна програма за насърчаване използването на възобновяеми енергийни източници на Община Златоград 2021 – 2023 г.
С уважение,

МИРОСЛАВ ЯНЧЕВ      

Кмет на Община Златоград   
За кмет:

Зам.-кмет Елмира Угорлиева-Пехливанова

Заповед за заместване № 41/15.02.2022 г.

Изготвил:
Ирина Иванова - Директор на дирекция ИР, ОП, СД и ВО

Съгласувал: 
Златка Цекова - Директор на дирекция АПО,ОС и З, той и юрисконсулт
          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

